Fire (lagu 2NE1)

"Fire" (Api) ialah single penampilan sulung bagi kumpulan muzik wanita Korea Selatan 2NE1. Dilancarkan oleh syarikat YG Entertainment pada 6 Mei 2009, runut ini juga menjadi single utama untuk album mini pertama (2009) kumpulan muzik itu. Walaupun kumpulan itu telah muncul bersama dengan rakan sesyarikat BIGBANG untuk single promosi "Lollipop" pada Mac 2009, "Fire" merupakan penampilan pertama rasmi bagi 2NE1. Lagu itu disukai ramai dan memperoleh kedudukan di semua carta Korea selepas dikeluarkan.

Penerimaan kritis terhadap lagu "Fire" adalah positif, dengan majoriti pengkritik memuji penerbitannya dan prestasi kumpulan itu. Pelbagai pengkritik telah menyoroti lagu itu kerana telah membantu memulakan trend "jatuh hati wanita" di dalam K-pop, satu konsep yang berkisar pada tema pemerkasaan wanita dan keyakinan diri. Melon memasukkan "Fire" di kedudukan 37 bagi 100 lagu K-pop teratas sepanjang zaman.

Dua video muzik telah dihasilkan untuk "Fire" iaitu versi ruang dan jalanan, yang diarahkan oleh Seo Hyun-seung. Lagu tersebut menerima anugerah Video Muzik Terbaik di Anugerah MAMA, Lagu Bulan Ini di Anugerah Muzik Digital Cyworld dan Lagu Dalam Talian Hangat di Anugerah Pilihan Mnet 20.

 Latar belakang dan pelancaran 
2NE1 pertama kali diperkenalkan kepada umum pada 27 Mac 2009 selepas muncul bersama rakan sesyarikat BIGBANG untuk lagu promosi telefon bimbit LG Cyon "Lollipop". Walaupun lagu itu tidak mempunyai sebarang promosi rasmi di rancangan muzik, "Lollipop" menjadi lagu disukai ramai dan memperoleh kedudukan di semua carta luar talian dan dalam talian di Korea Selatan. Pada 30 April 2009, Ketua Pegawai Eksekutif YG Entertainment Yang Hyun-suk mendedahkan bahawa lagu sulung 2NE1 akan terdiri daripada konsep hip-hop dan reggae, yang akan dikeluarkan melalui muat turun dan penstriman digital pada 6 Mei 2009. Lagu itu bertajuk "Fire", ditulis dan dihasilkan oleh Teddy Park daripada kumpulan 1TYM, dan memberikan "perasaan yang kuat dan rumit". Klip pendek acah lagu itu ditayangkan laman web rasmi kumpulan itu pada awal Mei.

"Fire" telah dikeluarkan seperti yang dirancang pada 6 Mei, dengan dua versi video muzik dikeluarkan pada hari yang sama — versi "ruang" dan "jalanan". Kedua-dua video muzik itu menerima lebih sejuta tontonan dalam sehari; kiraan tontonan kemudian meningkat dengan cepat kepada dua juta. Video tersebut juga diprofilkan di blog hiburan Perez Hilton.

 Senarai runut 

 Sejarah pelancaran 
+Tarikh dan format pelancaran untuk "Fire" Kawasan Tarikh Format Syarikat  Pelbagai 6 Mei 2009 YG Entertainment 

 Rujukan 

Kategori:Single YG Entertainment
Kategori:Lagu berbahasa Korea
Kategori:Lagu 2NE1
Kategori:Lagu 2009